OpenLLM-France/wikimedia huggingface dataset:
# Geogale aurita

Geogale aurita Geogale genero monotipikoko animalia da. Afrosoricida ordenaren barruko ugaztuna da. Geogalinae subfamilia eta Tenrecidae familian sailkatuta dago. Madagaskarko endemismoa da.

## Erreferentziak

* ↑ (Ingelesez)Mammals - full taxonomy and Red List status Ugaztun guztien egoera 2008an
* ↑ Milne-Edwards and A. Grandidier. (1872). in: (art. 19). 15 Ann. Sci. Nat. Zool., 2 or..

## Ikus, gainera

* Tenrecidae

## Kanpo estekak

* 'Geogale aurita'ri buruzko informazioa Mammals of The World datu-basean
* Datuak: Q523970
* Multimedia: Geogale aurita / Q523970
* Espezieak: Geogale aurita
# Geofono

Geofono lurrikaren edo gizakiak eragindako eztanden ondorioz lurpean hedatzen diren dardarak eta hots-uhinak atzematen eta pultsu elektriko neurgarri bihurtzen dituen tresna. Tresna honen barruan masa bat izaten da malguki-sistema batetik zintzilik; lurrikarek sortutako uhinek masa dardaratzen dutenean, pultsu elektriko bihurtzen ditu uhinok. Geofono gehienak elektromagnetikoak izaten dira, baina badira geofono kapazitiboak eta piezoelektrikoak ere. Prospekzio sismikoetan erabiltzen dira; adibidez, petrolio-prospekzioetan.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q361564
* Multimedia: Geophones / Q361564
# Geoglossum cookeanum

Geoglossum cookeanum Geoglossaceae familiako onddo espezie bat da.
Sinonimoak: Geoglossum glabrum var. minor, Geoglossum glutinosun

## Deskribapena

Askomak: 110 mm arteko garaierakoa eta 25 mm arteko zabalerakoak, borra edo espatula itxuran, erdialdea ildaska batekin,
Hanka: Desberdin samarra, gainazal emankorra gainaldean, leuna edo glabroa, beltz mate kolorekoa.
Haragia: Zaila eta elastikoa, gris-beltzaxka kolorekoa, usain eta zapore nabarmenik gabea.
Etimologia: Geoglossum terminoa grekotik dator, lurra, esan nahi duen “ge” hitzetik eta mihia esan nahi duen “glossa” hitzetik. Lurretik ateratzen den karpoforoaren itxura bitxiagatik.

## Jangarritasuna

Ez da jangarria.

### Nahasketa arriskua

Geoglossum arenarium delakoarekin nahas daiteke. Geoglossum umbratile espeziearekin ere bai.

## Sasoia eta lekua

Udazkenean. Hezeguneetan, lurzoru biluzietan edo briofitoz estalita daudenetan, eremu hareatsuetan, Pinus sp. basoetako soilguneetan edo baita kostaldeko dunetan ere. Ez da oso ohikoa.

### Banaketa eremua

Euskal Herria, Maroko , Erresuma Batua, Irlanda, Espainia, Australia, Danimarka, Herbehereak, Hungaria, Alemania, Norvegia, Italia, Finlandia, Maroko, Australia.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Bon,Marcel. (1988). Guia de Campo de los hongos de Europa. Ediciones Omega, S. A. Barcelona, 322 or. ISBN 84-282-0865-4..
* ↑ (Gaztelaniaz) Sociedad micológica Barakaldo. Investigación y divulgación de la micologia.
* ↑ (Gaztelaniaz) AsoJaen, Asociación Botánica y Micológica de Jaén.
* ↑ (Gaztelaniaz) GN Granada natural.
* ↑ Geoglossum cookeanum: GBIF—the Global Biodiversity Information Facility.

## Kanpo estekak

* Datuak: Q10504043
* Multimedia: Geoglossum cookeanum / Q10504043
# Geoglossum atropurpureum

Geoglossum atropurpureum Geoglossaceae familiako onddo espezie bat da.

## Deskribapena

Karpoforoa: Behatz beltz bat bezalakoa da, lurretik ateratzen dena eta 6 cm inguruko garaierakoa eta 1,5 cm inguruko zabalera har dezakeena, klabiforme-mihi itxurakoa edo borra itxurakoa. Hareazko dunetan askoz txikiagoa izan daiteke oso forma irregularrarekin. Normalean beltza da, baina beltz-purpura kolorekoa ere izan daiteke Ascomiceto bat denez (espora jaurtitzailea) esporak, gorputz fruktiferoaren kanpoaldean sortzen ditu. Espeziea identifikatzeko esporak aztertu beharra dago.
Himenioa: Askoma-ren ⅓ edo ½; leuna, lehorra, glabroa eta arre edo beltzaxka kolorekoa tonu purpurekin.
Hanka: Luzanga, ondo bereizia, antzua, ilunagoa edo beltza, ezkatatsua, xerloz estalia, eta sekzio zirkularrekin edo obalarekin, hasieran trinkoa eta heltzean fistulosoa.
Haragia: Kolore berekoa, baina argiagoa eta zertxobait zaila, usain eta zapore berezirik gabea.
Etimologia: Geoglossum terminoa grekotik dator, lurra, esan nahi duen "ge" hitzetik eta mihia esan nahi duen "glossa" hitzetik. Atropurpureum epitetoa latinetik dator, iluna, esan nahi duen "ater" hitzetik eta purpura kolorea, esan nahi duen "purpureus" hitzetik. Bere koloreagatik.

## Jangarritasuna

Interes gastronomikorik gabea.

### Nahasketa arriskua

Geoglossum glutinosum eta Geoglossum peckianum delakoekin nahas daiteke hauek kirten oso likatsua dute. Baita Trichoglosum generoko espezieekin ere. Ezin dira espezie-mailan identifikatu mikroskopio gabe.
Oharra: Esporengatik Microglossum generotik hurbilago dago, Geoglossum generorik baino, espora beltzekin.

## Sasoia eta lekua

Azaroko denboraldiaren amaieran agertu ohi dira, eta abenduan ere maiz ikusten dira, litekeena da denboraldi amaierakoa izatea. Goroldioz estalitako larre zaharretan, lurzoru azidoetan.

### Banaketa eremua

Kanada, Ameriketako Estatu Batuak, Alaska, Kanariak, Europa, Errusia, Kaukasia, Japonia, Zeelanda Berria.

## Espeziearen egoera

Aranzadi Elkartearen arabera, Geoglossum atropurpureum desagertzeko arriskuan dauden onddoen eusko-kantauriar Zerrenda Gorrian dago. Azken urteotan mikologia adituek onddo batzuen beherakada kuantitatibo eta kualitatibo handia egon dela ohartarazi dute. Adituen esanetan, egoera honek hainbat eragile ditu, tartean klima aldaketa, pestiziden erabilera eta bilketa masiboak.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Cuña Fernandez Avelino. (2023). Avelinosetas.info..
* ↑ Geoglossum atropurpureum: GBIF—the Global Biodiversity Information Facility.
* ↑ Zerrenda Gorria, Aranzadi Zientzia Elkartea

## Kanpo estekak

* Datuak: Q10646866
* Multimedia: Geoglossum atropurpureum / Q10646866
# Geoglossum fallax

Geoglossum fallax Geoglossaceae familiako onddo espezie bat da. Ez da jangarritzat jotzen

## Deskribapena

Karpoforoa: 2 eta 4 cm bitarteko garaierakoa, albotik konprimitutako klaba itxuran, eta erdialdean luzetarako depresio batekin, gutxi-asko agerian. Arre-beltzaxka edo ia beltza.
Hanka: Zilindrikoa, 1 eta 3 cm bitarteko garaierakoa eta 2 eta 3 mm bitarteko lodierakoa, burua baino argixeagoa.
Haragia: Grisaxka beltzaxka.
Etimologia: Geoglossum terminoa grekotik dator, lurra, esan nahi duen "ge" hitzetik eta mihia esan nahi duen "glossa" hitzetik. Lurretik ateratzen den karpoforoaren itxura bitxiagatik. Fallax epitetoa berriz, iruzur egin, esan nahi duen "fallo" hitzetik.

## Jangarritasuna

Ez da jangarria.

### Nahasketa arriskua

Beste Geoglossum batzuekin nahas daiteke; batzuetan zaila da bereiztea, eta, horretarako, ezinbestekoa da ezaugarri mikroskopikoak aztertzea.

## Sasoia eta lekua

Azaroan eta abenduan. Nahiko ohikoa larreetako belarretan eta basoko belardietan.

### Banaketa eremua

Kanada, Ameriketako Estatu Batuak, Txile, Europa, Errusia, Georgia, Txina, Korea, Japonia, Hegoafrika, Madagaskar, Australia, Zeelanda Berria.

## Erreferentziak

* ↑ Euskal Herriko perretxiko eta onddoak, 2013, 2014, 2016, 2017, Fernando Pedro Pérez, Kultura Saila, Eusko Jaurlaritza • Bizkaiko Perretxiko eta Onddoak, A.D.E.V.E., 2012 • Euskalnatura • Euskal Herriko Onddoak. 5 tomos, Luis García Bona, Kriselv, 1987 • Catálogo micológico del País Vasco, Aeranzadi, 1973 • Mendizalearen Hiztegia [mikologia], Ostadar Mendi Taldea.
* ↑ (Gaztelaniaz) Mendaza, Ramon, Diaz, Guillermo. (1987). Guia fotografica y descriptiva 800 especies a todo color. Iberduero, 785 or. ISBN 84-404-0530-8..
* ↑ (Gaztelaniaz) Ubillos Javier. (2020). Curso de iniciación a la micología, fichas micológicas. Asociacion cultural “Baxauri” Kultur Elkartea Mikologia, Bajauri, Cofradia Vasca de Gastronomia.

## Kanpo estekak

* Datuak: Q10496032
* Multimedia: Geoglossum fallax / Q10496032
# Geogepa

Geogepa Tortricidae familiako sits genero bat da. Bere espezie tipoa Geogepa zeuxidia da.

## Espezieak

| Espeziea | Egoera |
| Geogepa malacotorna | daturik gabe |
| Geogepa monticola | daturik gabe |
| Geogepa nigropunctata | daturik gabe |
| Geogepa pedaliota | daturik gabe |
| Geogepa promiscua | daturik gabe |
| Geogepa stenochorda | daturik gabe |
| Geogepa striatula | daturik gabe |
| Geogepa zeuxidia | daturik gabe |

## Kanpo estekak

* Datuak: Q5535030
* Espezieak: Geogepa
# Gowrie udalerria, Webster konderria (Iowa)

Gowrie udalerria Ameriketako Estatu Batuetako Iowa estatuko udalerri bat da, Webster konderrian. Azken zentsuaren arabera 1.003 biztanle zituen.

## Ekonomia

2020ko zentsuaren arabera, Gowrie udalerriak 449 etxebizitza zeuden. Per capita diru-sarrerak 29.210 estatubatuar dolar ziren.

## Kanpo estekak

* Datuak: Q10762658
# Goy

Goy (hebreeraz: גוי‎, pluralez goyim hebreeraz: גוים‎ edo hebreeraz: גויים‎) Tanakhean "nazio" adierazteko erabiltzen duten terminoa da. Hebrear Biblian Jainkoak juduei beste nazioetatik banatzeko agindu zienez, beste nazioak goyim bilakatu ziren. Septuagintan horrela itzuli zuten hebreerazko hitza; baina, denboraren poderioz, "nazio" hitzaren esanahia aldatu zen eta Vulgatan gentile (jentil) eta nationes (nazioak) erabili zuten.
Goy hitzaren lehenengo aipamena Pentateukoan agertzen da, Has 10:5 bertsetean hain zuzen ere. Gero, Has 12:2 bertsetean, Abrahamen ondorengoek nazio handi bat (goy gadol) sortuko dutela esaten dute. Tanakhak beste 550 aldiz erabiltzen du hitz hau. Juduentzat, goyim guztiak Noeren ondorengoak dira eta Jaungoikoarentzat atseginak izateko Noeren zazpi legeak bere behar dituzte.

## Erreferentziak

* ↑ Orr, James. (1915). Goiim. in: International Standard Bible Encyclopedia. 2 Grand Rapids: William B. Eerdmans Publishing Company OCLC .819295.
* ↑ Zernatto, Guido; Mistretta, Alfonso G.. (1944kon uztaila). «Nation: The History of a Word» The Review of Politics 6 (3): 351–366. doi:10.1017/s0034670500021331..

## Kanpo estekak

* Datuak: Q503125
# Goya (zinema)

Goya zinema Bilboko Errekaldeberri auzoan egondako zinema da.

## Ikus, gainera

* Bilboko zinemen zerrenda

## Kanpo estekak

* (Gaztelaniaz) Antzinako Bilboko zinemen aipamena Fant zinema festibalaren webgunean.
* Datuak: Q12258710
# Gowrie Park

Gowrie Park, Eskoziako Dundee hiriko etxegune bat da.

## Kanpo estekak

* Datuak: Q5590138
# Goxoki gaztetxea

Goxoki gaztetxea Itsasun (Lapurdi) kokaturik dagoen gaztetxea da. 1988ko udazkenan sortu zen eta harrezkero leku berean jarraitzen du.

## Historia

Gaztetxearen historia 1988an hasi zen, eskola publikoko aterpea gazteei emana zitzaielarik. Azken horiek eraikinaren beste gelak okupatzen hasi ziren Gau Eskolarentzat eta musika taldeen errepikaldientzat.

## Anekdota

Goxokik "Lasai" izena hartu izan behar zuen, baina garaiko auzapezak deitura "hegoaldeegia" entzuten zuen eta "Goxoki" izena proposatu zuen.

## Kanpo estekak

* Gaztetxearen webgunea
* (Frantsesez) Goxokiren 20. urteurrena
* Datuak: Q12258709
# Goxua

Goxua euskal sukaldaritzaren azkenburuko ezagunenetariko bat da, Euskal Herrian ez ezik inguruko eskualdetan jaten dena . Gasteizen famatua da oso

## Prestaketa

Goxua prestatzeko errezeta eskualdez eskualde aldatzen da. Normalean esne-gain, bizkotxo, pastel-krema eta karamelu likidoa ditu osagaiak. Bizkotxoa oinarria izanik, pastel-kremazko geruza, esne-gainezkoa eta gozokia botatzen dituzte. Gero pastel moduan hartzen da, edo mamia bezala, poto batean.

## Erreferentziak

* ↑ www.elcorreodigital.com
* ↑ www.elmundo.es
* ↑ Errezeta

## Kanpo estekak

* Datuak: Q1420371
* Multimedia: Goxua / Q1420371
# Goya Foods

Goya Foods Inc. elikadura-marka ezaguna da, Amerikako herrialde hispano askotan eta Estatu Batuetan jarduten duena, bere egoitza Jersey Cityn, New Jerseyn, Ameriketako Estatu Batuetan du.
Beti bere jatorriari, benetako espainiar janari tradizionalari, fidelak izan badira ere, konpainiak Puerto Ricoko sukaldaritzan ere ausartu zen hasieran, eta geroago, 1990eko hamarkadaren hasieran, Mexikoko, Erdialdeko eta Hego Amerikako sukaldaritzan. AEBetako elikagaien konpainiarik handiena bihurtu da hispanoen eskuetan eta bere jabea, Unanue familia, Estatu Batuetako bigarren familia hispanorik aberatsena da, 750 milioi dolarreko dirutza balioztatuarekin. Goya 1936an sortu zuten Prudencio Unanue Ortiz (1886-1976) Villasana de Menako (Burgos) Espainiako gazte batek eta Carolina Casal Unanue (1890-1984), Caldas de Reyesko (Pontevedra) Espainiako galiziarrak. Biak Puerto Ricora emigratu zuten eta bertan ezagutu eta ezkondu ziren. Goya Foods sortu zuten. Handik gutxira oliba eta oliba olioa inportatzen hasi ziren Espainiatik, haiek bezala euren lurraren zaporea faltan botatzen zuten emigranteen "herrimina" baretzeko. Gaur egun, Goya Foods Estatu Batuetako familia-enpresa hispano handiena da.

## Erreferentziak

* ↑ "Contáctenos." Goya Foods. Consultado el 26 de marzo de 2016. "Goya Foods, Inc. 350 County Road Jersey City, NJ 07307"
* ↑ Richest Hispanic Americans
* ↑ GOYA FOODS, INC: History

## Kanpo estekak

* GOYA FOODS, INC. COLLECTION 1960-2000
* Goya Foods
* Instituto Internacional de Sabor y Calidad
* Datuak: Q5590161
* Multimedia: Goya Foods / Q5590161
# Goya (Madril)

Goya, Espainiako Madril hiriburuko auzo bat da, Salamanca barrutian. Hiriko 42. auzoa da.

## Ondarea

* Madrilgo Erkidegoko Kirol Jauregia
* Espainiako Moneta eta Tinbre Fabrika Nazionala

## Kanpo estekak

* Datuak: Q3814578
* Multimedia: Goya neighborhood, Madrid / Q3814578
# Goya Sariak

Goya Sariak (gaztelaniaz: Premios Goya) Espainiako Zinema Akademiak urtero banatzen dituen zinema sariak dira. Urtarrila eta otsailaren artean ospatzen dute, eta golardoa Francisco Goyaren brontzezko irudia da.
29 ekitaldi egin dituzte orain arte (1987-2015).

## Historia

* 1987 - Lehen ekitaldia.
* 2003 - Urte hartan, hainbat aktorek eta zinema-langilek protesta ekintzak burutu zituzten Irakeko gerraren aurka, Aznar orduko presidentearen aurkako ekitaldi ikusgarria izan zena.
* 2004 - AVT erakundeak (ETAk eragindako biktimak biltzeko asmoz sortutakoa) protesta ekintzak egin zituzten Julio Medem zuzendari donostiarraren, Euskal Pilota. Larrua harriaren kontra bere pelikula-dokumentala zela eta. Ekitaldi hartan, aipatutako lanak ez zuen saririk lortu, baina bai Javier Agirresarobe eibartarrak, argazki onenarena (Soldados de Salamina pelikularekin).
* 2005 - Pablo Malo donostiarrak zuzendari berriaren saria (Neguko eguzki hotza pelikularekin) eskuratu zuen.
* 2006 - Obaba pelikulak soinu onenaren saria irabazi zuen.
* 2015 - Lehen aldiz euskara hutsezko filma bat, Loreak, film onenaren sarirako proposatu zuten.
* 2019 - Lehen aldiz izan da aktore errebelazio Goya saria ezgaitasun fisikoa duen pertsona irabazten duena (Jesus Vidal aktorea).
* 2023 - Telmo Irureta zumaiarrak, aktore ez gaitua, Aktore berri onenaren Goya eskuratu zuen.

## Markak

* Carmen Maura: emakumezko aktore onenaren saria aldi gehien (3) lortu duena.
* Javier Bardem: gizonezko aktore onenaren saria aldi gehien (5) lortu duena.
* Pedro Almodóvar eta Fernando León de Aranoa: zuzendari onenaren saria aldi gehien (3) lortu dutenak.
* Alberto Iglesias donostiarra: jatorrizko musika onenaren saria aldi gehien (9) lortu duena.
* Verónica Forqué, Rosa María Sardá, María Barranco eta Candela Peña: taldeko emakumezko aktore onenaren saria aldi gehien (2) lortu dutenak.
* Emilio Gutiérrez Caba, Juan Diego, Karra Elejalde eta Eduard Fernández: taldeko gizonezko aktore onenaren saria aldi gehien (2) lortu dutenak.

## Ikus, gainera

* Film onenaren Goya Sariak (zerrenda)
* César Sariak
* Gaudí Sariak

## Kanpo estekak

* (Gaztelaniaz)Espainiako Zinema Akademiaren webgunea:
* (Gaztelaniaz)Goya Sarien webgunea
* Datuak: Q212828
* Multimedia: Premios Goya / Q212828
* ↑ https://premiosgoya.hola.com/los-goya-2023/202302124565/premios-goya-2023-telmo-irureta-premio-mejor-actor-revelacion/
# Geosmina

Geosmina (grezieratik γεω- (geo-) "lurra", e ὀσμή (osme) "usaina") molekula organiko bat da, alkoholen taldekoa, lurreko hainbat mikrobiok ekoiztua. Molekula usaintsua da, erraz antzematen dena lur lehorraren gainean euria egiten duenean ("lur busti-berria"ren berezko usainaren sortzailea da molekula organiko hori). Bere formula kimikoa C$_{12}$H$_{22}$O da.
Streptomyces generoko bakterio batzuek sortzen dute geosmina, eta baita hainbat Penicillium onddok eta zianobakteriok ere. Streptomyces coelicolor laborategian hazten denean sarritan usain bera askatzen du.
Basamortuetako animalientzat laguntza handikoa da geosmina. Molekula hori gameluek usaintzen dutenean, esaterako, ura gertu dagoela badakite.

## Erreferentziak

* ↑ El olor de la tierra y la sed de los camellos

## Kanpo estekak

* Datuak: Q420233
* Multimedia: Geosmin / Q420233
# Gihan Tubbeh

Gihan Tubbeh (Lima, Peru, 1984ko martxoa) argazkilaria da.
World Press Photo 2010 saria eman zioten Adrian izeneko Liman bizi den 13 urteko autista gazteari buruz egindako erreportajeagatik.

## Biografia
### Gaztaroa eta ikasketak

Gihan Tubbeh 1984an jaio zen, Liman.
Zinema ikasi zuen Limako Unibertsitatean, Irudiaren Zentroan argazkilaritza ikasten hasi baino hiru urte lehenago.
2009an, World Press Photoko Joop Swart Masterclass delakoan parte hartu zuen, eta, hurrengo urtean, Reflexions Masterclass delakoan, Giorgia Fioriok zuzenduta.

### Argazkilari-ibilbidea

Gihan Tubbehen lanak dokumentala eta iruditeria nahasten ditu. Adrian izeneko Liman bizi den 13 urteko autista gazteari buruzko erreportajeari esker, World Press Photo 2010 saria irabazi zuen, eguneroko bizitza kategorian.

## Jasotako goraipamenak

* 2010: World Press Photoren lehen saria eguneroko bizitza erreportajearen kategorian
* 2012: Pictures of the Year International Latino America photojournalism saria
* 2019: Pampa Energía FOLA lehen saria

## Erakusketa nagusiak

* 2018: Malaria, Verzasca Photo jaialdia Sonognon (Suitza).

## Erreferentziak

* ↑ Gihan Tubbeh | World Press Photo. .
* ↑ Les lauréats du World Press Photo 2009. .
* ↑ 2010 Gihan Tubbeh DLS1-KK | World Press Photo. .
* ↑ Pictures of the Year International. .
* ↑ Premio Pampa Energía – FOLA 2019 – FOLA. .

## Ikus, gainera

* Zerrenda:Emakume argazkilariak

## Kanpo estekak

* Datuak: Q83639046
# Gijsbert van Tienhoven

Gijsbert van Tienhoven (De Werken, 1841eko otsailaren 12a - Bentveld, 1914ko urriaren 10) herbeheretar politikaria izan zen. Herbehereetakolehen ministroa izan zen 1891tik 1894ra.
Ibilbide politikoa udal mailan hasi zuen eta Amsterdamgo alkate izan zen 1880tik 1891ra. Urtebetez Ordezkarien Ganberako kide izan zen eta hamaika urtez senatari.
1891n lehen ministro izendatu zuten eta kargua Kanpo Arazoetako ministroarekin konbinatu zuen. Honako lan hauek proposatu ziren: sufragio-eskubidea eta zergak erreformatzea, lantegietako segurtasuna eta lan-aukerak hobetzea eta langileentzako gizarte-aseguruak sartzea. 1894an dimititu zuen, Ordezkarien Ganberak gizonezkoen sufragio unibertsalari uko egin ondoren.
* Datuak: Q780144
* Multimedia: Gijsbert van Tienhoven / Q780144
# Gijs Broeksma

Gijs Broeksma (Amsterdam, 1999ko abenduaren 10a) arkularia da. Herbehereak ordezkatu zuen 2020ko Udako Olinpiar Jokoetan.

## Erreferentziak

* ↑ Gijs Broeksma
* ↑ Gijs BROEKSMA

## Kanpo estekak

* Datuak: Q107620499
* Multimedia: Gijs Broeksma / Q107620499
# Gihan Ibrahim

Gihan Ibrahim (arabieraz: چيهان إبراهيم‎‎‎, Gigi ezizenaz ezaguna; Long Beach, Kalifornia, Ameriketako Estatu Batuak, 1986ko abenduaren 2a - ) egiptoar kazetari, blogari eta militante sozialista da. Time aldizkariaren arabera 2011ko Egiptoko Iraultzaren buruzagietako bat zela esan zuen, Tahrir plazan. Ibrahimen arabera, hala ere, Internetek paper garrantzitsua jokatu zuen Hosni Mubarak kanporatzeko, baina "kaleko borrokak izan ziren garrantzitsuena (...) botere horrek ekarri zuen iraultza".
Kairoko Amerikar Unibertsitatean graduatu zen zientzia politikoetan. Kaliforniako Orange Coast Collegen ikasi zuen lehenago. Iraultzaren aurretik ez zuen langile mugimenduaren harremanik izan, baina Hossam el-Hamalawyk emandako hitzaldi batean Sozialista Iraultzaileak alderdian militatzera eraman zuen.
Inigo Gilmoren "Gigi's revolution" dokumentalaren protagonista izan zen, non Tahrir plazako bizitza zein Egiptoko goi klaseko pertsona batzuen iritziak agertzen diren.
* Datuak: Q149771
* Multimedia: Gigi Ibrahim / Q149771
# Gihar-min

Gihar-mina, gogordura edo agujetak (medikuntzako izen zientifikoa: mialgia geroratua) giharretako min bat da, gizabanako bati ohi duena baino ariketa bortitzagoa aldi batez egin eta gero agertzen zaiona. Gihar horiek prest zeuden mugaren gainetik egindako ariketa burutu eta gutxi gorabehera 24 ordura azaltzen da gihar-mina. Minik ez dagoen 12-24 ordu bitarteko tartea izan ohi da; jarraian, hirugarren eguna arte goraka joan ohi den sentsazio mingarria dator, eta gutxi gorabehera 5-7 egunez iraun ohi du.
Egun zientzialarien artean onarpenik handiena duen teoriaren arabera, giharretako zuntzen mikrohausturek eragiten dute gihar-mina. Duela urte gutxi arte, gihar-minari buruzko teoriarik ospetsuena zen ariketa biziak eragindako azido laktikoaren gainprodukzioagatik zela; azido laktikoa gihar eta zurdetan orratz mikroskopikoen formarekin kristalizatzen omen zen. Egun, jakin badakigu ariketa bizien ondorioz sortutako azido laktikoak mina eragin dezakeela, baina min horren ezaugarriak eta gihar-minarenak oso bestelakoak dira.

## Erreferentziak

* 1 2 Javier Serra eta Kepa Lizarraga: «Gihar-mina», Dibulgazio artikuluak, Bizkaiko Foru Aldundia.
* ↑ (Ingelesez) "Exercise-induced muscle damage and potential mechanisms for the repeated bout effect", Mchugh, M.P., D.A.J. Connolly, R.G. Eston, And G.W. Gleim. Sports Med. 27:158–170. 1999.

## Kanpo estekak

* Datuak: Q574415
# Gijón-Aldirikoak geltokia

Gijón-Aldirikoak geltokia, gaztelaniaz: Gijón-Cercanias, edo El Humedal geltokia, Espainiako Gijón hiriko tren geltoki bat izan zen, Asturias autonomia erkidegoan. Adifen jabetzakoa zen eta Renferen zerbitzuak eskaintzen zituen. 2014n eraitsi zuten.
* Datuak: Q978738
* Multimedia: Gijón-Cercanías train station / Q978738
# Grosse Pointe Woods (Michigan)

Grosse Pointe Woods Michigango hiri bat da. Wayne konderrian kokatua dago. 2010ean 16.135 biztanle zituen, 8,42 kilometro koadrotan banatuta.

## Ikus, gainera

* Wayne konderria

## Kanpo estekak

* Datuak: Q2729548
* Multimedia: Grosse Pointe Woods, Michigan / Q2729548
# Grosse Tete (Louisiana)

Grosse Tete Louisianaeko herri bat da. Iberville parrokian kokatua dago. 2010ean 647 biztanle zituen, 3,03 kilometro koadrotan banatuta.

## Ikus, gainera

* Iberville parrokia

## Kanpo estekak

* Datuak: Q2418645
* Multimedia: Grosse Tête, Louisiana / Q2418645
# Grosse Pointe Farms (Michigan)

Grosse Pointe Farms Michigango hiri bat da. Wayne konderrian kokatua dago. 2010ean 9.479 biztanle zituen, 7,12 kilometro koadrotan banatuta.

## Ikus, gainera

* Wayne konderria

## Kanpo estekak

* Datuak: Q529937
* Multimedia: Grosse Pointe Farms, Michigan / Q529937
# Grosselfingen

Grosselfingen Alemaniako udalerria da. Baden-Württemberg estatuan kokatuta dago, [[Zollernalb barrutia|Zollernalb]] barrutian. 2014an 2.131 biztanle zituen 16,15 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q573843
* Multimedia: Grosselfingen / Q573843
# Grosses-Roches (Quebec)

Grosses-Roches Quebeceko udalerri bat da, Kanadan. Bas-Saint-Laurent eskualdean kokatuta dago, eta horren barruan dagoen La Matanie konderriko eskualde udalerria da.. 2011ko zentsoaren arabera 411 biztanle zituen 63.65 kilometro koadroko azaleran.

## Kanpo estekak

* Datuak: Q3117070
* Multimedia: Grosses-Roches / Q3117070